Bubaveci

Bubaveci është një vendbanim në komunën e Malishevës, Kosovë. Shtrihet rreth 12 kilometra në pjesën veriperëndimore të komunës së Malishevës. Është kryesisht vendbanim fushor.

Fshati ka shkollën nëntëvjeçare, xhaminë, një pompë të benzinës dhe disa objekte shërbyese dhe zejtare. Nga ky fshat ka qenë biznesmeni Latif Kryeziu, i cili ka qenë pronar i qindra pikave të Shell Kosova. Pas vdekjes së tij, edhe i biri që trashëgoi pronën e të atit, bëri vetëvrasje më 2023.

 Historia 
Në disa lokalitete të këtij fshati janë gjetur gjurmë të lashtësisë. Te vendi që quhet Kodra e Xhamisë janë gjetur disa heshta, shtiza, një mburojë e luftës, dhe katër varreza që mendohet të jenë të periudhës iliro-romake. Si katund vllah me emrin Bobojevci, përmendet në kartën e Mbretit Milutin të vitit 1314, dhënë Manastirit të Banjskës dhe thuhet aty se fshati kishte 38 shtëpi. Në defterin kadastral të Sanxhakut të Shkodrës të vitit 1485 është i regjistruar si vendbanim me emrin Boboluça.

Në një hartë austriake, të hartuar në bazë të shënimeve të vitit 1689, është i regjistruar si vendbanim me emrin Babovci. Më vonë përmendet edhe në regjistrin e Manastirit të Deviçit në vitin 1766 deri 1780. Është i regjistruar me shënimet përkatëse edhe në sallnamet e Vilajetit të Kosovës të viteve 1893, 1896 dhe 1900.

Pas dëbimit të shqiptarëve nga Sanxhaku i Nishit, në vitin 1877-78, në këtë vendbanim janë vendosur dy vëllazëri shqiptare muhaxhire: Dragushët dhe Dragalluga me disa shtëpi dhe më vonë, edhe Dragidellët nga fshati Drenoc i Komunës së Klinës. Nga pushtuesi serb, më 1912, janë djegur dy shtëpi dhe janë vrarë disa persona të këtij fshati. Në këtë vit është shpërngulur një familje në Turqi. Më 1934 dhe më 1936 janë vendosur këtu 14 familje optane sllave, të ardhura nga Shqipëria dhe një familje nga Serbia. Kolonët u vendosën kryesisht në vendin Della.

 Lagjet dhe mikrotoponimet 
Lagjet kryesore në fshatin Bubavec janë: Kryeziu, Bajdonët, Zogianët, Bashotët dhe Muhaxhirët. Mikrotoponimet më karakteristike janë: Luburja, Te Kisha, Kodra e Xhamisë, Arat e Lisit, Seishtat, Arat e Kodrës, Arat e Llukshiqit, Rudina, Kvaçabregu, Dardhishta, Pinavoda, Krushat, Rrahishta, Rrezet Tona, Lugi, Livadica,  Kukat, Livadhet e Buta, Dellat, dhe Agraxhat.

 Demografia 
+Popullsia sipas viteveViti i regjistrimitNumri i banorëveNumri i shtëpive1905 -22191831731192136335194854369196162875197182279198111229419991868294

 Koha e Luftës së Kosovës 
Gjatë Luftës së Kosovës, në periudhën 1998-99, janë djegur 291 objekte banimi dhe disa objekte të tjera ndihmëse e ekonomike. Shkolla fillore e fshatit është djegur dy herë me gjithë dokumentacionin arkivor dhe me bibliotekën me 2500 ekzemplarë, janë djegur 7 biblioteka private me rreth 12500 ekzemplarë, pastaj është djegur xhamia, hangarët e OP "Mirusha", dokumentacioni i Kooperativës Bujqësore, etj.. Janë vrarë 8 persona dhe tre të tjerë janë zhdukur. Më 24 mars 1999 është zbrazur fshati. Më shumë se gjysma e tij ka mbetur maleve, ndërsa pjesa tjetër kanë dalë në Shqipëri e në Maqedoni.

 Shiko edhe 
 Lista e ardhacakëve - Malishevë

 Referime 

 Lidhje të jashtme 
vendndodhja 

Kategoria:Fshatra në Kosovë
Kategoria:Fshatra në komunën e Malishevës